කෙසේවෙතත්, ජනාධිපති ලේකම් වෙනුවෙන් පෙනී සිටි ජනාධිපති නීතිඥ රොමේෂ් ද සිල්වා දැනුම් දුන් සංශෝධන සහ අතිරේක සොලිසිටර් ජනරාල්වරිය ඉදිරිපත් කළ කරුණු අතර අපැහැදිලිතාවක් නිර්මාණය වුණා.එම අවස්ථාවේ පෙත්සම්කාර ගාමිණි වියන්ගොඩ මහතා වෙනුවෙන් පෙනී සිටි ජනාධිපති නීතිඥ එම්.ඒ. සුමන්තිරන් මහතා අධිකරණය හමුවේ සඳහන් කළේ, මෙම පෙත්සම් විභාගය ආරම්භ වී දින 4ක් ගතවී ඇති බැවින් යෝජිත සංශෝධන පිළිබඳව පෙත්සම්කරුවන්ට ද අධ්‍යයනය කර කරුණු දැක්වීමට අවස්ථාවක් තිබිය යුතු බවයි.අගවිනිසුරු ජයන්ත ජයසූරිය මහතා එහිදී ප්‍රකාශ කළේ, යෝජිත සංශෝධන පිළිබඳ අධ්‍යයනය කර ලිඛිත දේශන මාර්ගයෙන් අධිකරණයට කරුණු ඉදිරිපත් කිරීමට පාර්ශ්වකරුවන්ට හැකියාව ඇති බවයි.අනතුරුව පෙත්සම් විභාගය හෙට පෙරවරු 10.00 තෙක් කල් තැබූ අගවිනිසුරුවරයා ප්‍රමුඛ පංච පුද්ගල විනිසුරු මඬුල්ල නීතිපති දෙපාර්තමේන්තුවට නියෝග කළේ,  අදාළ පනත් කෙටුම්පතට ඉදිරිපත් කිරීමට නියමිත සංශෝධන පුළුල් ලෙස අධ්‍යයනය කර හෙට අධිකරණය හමුවේ කරුණු දක්වන ලෙසයි.